Декану медицинског факултета у Фочи

ПРЕДМЕТ: Отворено писмо

Поштовани господине Бокоњићу,

Повод за наше обраћање јесу Ваше изјаве за „Глас Српске“, а поводом најављених пооштравања мјера које би требале „обуздати трансмисију вируса корона у популацији“ у Републици Српској, те Ваших „препорука“ да се уведе правило „тестиран, преболио, вакцинисан“ у јавне, нарочито здравствене установе и Ваших навода: „..дискутујемо са студентима са циљем разбијања страха и предрасуда, те подизању свијести о значају вакцинације код младих“.

Одлучили смо се обратити путем овог отвореног писма јер је крајње вријеме да се о насталој ситуацији у нашем друштву почне говорити отворено, аргументовано, користећи научне и стручне доказе који имају своју подлогу у научним радовима и доброј пракси. С тим у вези Вас позивамо да јавно изнесете научне доказе и примјере из праксе који потврђују оправданост оваквих мјера које предлажете.

 За наш народ, а нарочито дјецу и младе, могу настати далекосежне посљедице по будућност и јавно здравље уколико се у што скорије вријеме о овој теми не почне говорити аргументима науке и здраворазумске логике, а не пуког преписивања мјера из земаља окружења које нису дале никакве друге ефекте осим грађанских немира и стотина хиљада људи на улицама земаља које су увеле неуставне рестрикције својим грађанима.

Позивамо Вас да јавно демантујете чињенице које износимо:

-Вакцинисани против Ковида могу да пренесу вирус, могу да се заразе и оболе и о томе постоје како научни докази, тако и примјери у свакодневној пракси;

-Тестови који се користе за детекцију Ковида оспорени су у бројним научним радовима због непоузданости, стога тестирање није и не може бити поуздана метода да се утврди да ли је неко лице заражено вирусом СарсКов2 или не;

-Природна имунизација је у науци одувијек била неприкосновен и поуздан начин стварања трајне отпорности на инфекцију и никада се није давала предност вјештачкој имунизацији, а нарочито је то беспредметно у тренутку када нам понуђена средства за имунизацију не могу пружити никакве гаранције јер нису прошла све фазе клиничког испитивања, те се њихов дугорочни ефекат на здравље људи не може предвидјети. Такође, важење „пропусница“ на шест мјесеци код природне имунизације, нема никаквог смисла јер ни вакцине не пружају дуготрајнију заштиту те се мора прибјегавати бустер дозама о чему такође постоје научни докази и примјери у

пракси, па Вас у вези са свим наведеним морамо јавно питати и ово: зашто се препоручује вакцинација особа које су прележале Ковид?

-Зашто се након скоро двије године од трајања пандемије и безброј таласа вируса који стално циркулише у популацији не разговара о томе да је становништво морало доћи у контакт са вирусом барем једном, те се може извести закључак о томе да свакако постоји природна прокуженост у високом проценту о којој нико неће јавно да говори;

-Мјерење антитијела није поуздан показатељ имуног стања неке особе, јер то није једини показатељ стања одбрамбеног механизма који је индивидуализован од особе до особе у зависности од општег здравственог стања, старости и пола.

На основу свега наведеног позивамо Вас као младог научног радника и првог човјека на челу једног од два јавна медицинска факултета у Републици Српској, да пред грађане изађете са научним доказима и практичним примјерима којим ћете доказати своје тврдње, а са друге стране оповргнути ово што смо навели.

Подсјећамо Вас да су дугорочни ефекти вакцина потпуно непознати и ми као родитељи нећемо мирно стајати док неко под изговором борбе против вируса (о којем наше Министарство здравља и социјалне заштите нема никакве податке, јер да има, одговорило би на упит који смо упутили на адресу те институције позивајући се на Закон о слободи приступа информацијама), нашој дјеци намеће употребу експерименталних медицинских средстава која још поврх свега наведеног немају ни дозволу за употребу у БиХ.

Овим путем као родитељи позивамо студенте да одлуке о свом здрављу доносе на темељу научних и стручних аргумената, те података о многобројним нежељеним ефектима вакцина против Ковида код младих у виду запаљења срца (на које упозоравају и сами произвођачи вакцина), а које свакодневно добијамо у пракси посматрајући окружење и земље које су вакцинисале становништво у високим процентима, а опет не могу ставити број заражених под контролу.

Када се као друштво суочавамо са нечим непознатим, не можемо никоме вјеровати на ријеч већ захтијевамо доказе и чврсте гаранције о безбједности и ефикасности предложених превентивних мјера. Наша дјеца су будућност ове земље, за очување њиховог здравља и слободе предузећемо све законске и моралне оквире које нам стоје на располагању и штитићемо њихова и своја уставом загарантована права на слободу избора и информисани пристанак која се упорно покушавају заобићи.

А Вас лично, професоре Бокоњићу поздрављамо и надамо се да ћете у будућности Ваш дигнитет користити у служби заштите здравља наше дјеце и омладине а не у служби интереса који очигледно немају везе са јавним здрављем.

 Удружење грађана „Родитељи ЗА права дјеце“